شه‌فه‌ق نيوز/ لايه‌نه‌يل په‌يوه‌نديدار له‌ هه‌رێم كوردستان، بڕيار ئاڵشتكردن شوون قه‌سه‌مخهواردن ياسايى نێچيروان بارزانى سه‌رۆك هه‌ڵوژرياى هه‌رێم كوردستان دان.
وه‌گووره‌ى ئه‌و زانياريه‌يله‌ ك وه‌ده‌س شه‌فه‌ق نيوز كه‌فت, بارزانى رووژ دوشه‌ممه‌ى ئاينده‌ له‌ هۆڵ سه‌عد عه‌بدوڵڵا مه‌راسيم قه‌سه‌مخواردن ئه‌نجام ئه‌ياد له‌جياى ئه‌وه‌گ له‌ناو په‌رله‌مان هه‌رێم كوردستان ئه‌نجام بيه‌ێد.
وه‌گووه‌رى زانياريه‌يل، هووكار ئاڵشتكردن شوونه‌گه‌ ئه‌را ئه‌وه‌سه‌ ك شماره‌ى فريه‌يگ له‌ كه‌سايه‌تيه‌يل سياسى و نێرده‌يل دبلۆماسى له‌ناو و ده‌يشت هه‌رێم و عراق به‌شدارى ئه‌و مه‌راسيمه‌ ئه‌كه‌ن و هۆڵ په‌رله‌مان بويچگه‌ ئه‌را ئه‌و كاره‌.
